**ZMLUVA O POSKYTOVANÍ SLUŽIEB**

uzavretá podľa § 269 ods. 2 Obch. zák.

medzi

**Objednávateľom:**

Názov: **Správa mestskej zelene v Košiciach**

Sídlo: Rastislavova 79, 040 01 Košice

Právna forma: príspevková organizácia mesta Košice, na základe Zriaďovacej listiny zo dňa 11.11.2004

IČO: 17078202

IČ DPH: SK2021157556

Štatutárny orgán: Ing. Marta Popríková – riaditeľka

SWIFT: KOMASK2X

Telefón: 0901 798 585 - Ing. Pavel Poprík – energ. a prevádz. tech. zariad. a správca plastík

E-mail: poprik@smsz.sk, smsz@smsz.sk

a

 **Poskytovateľom**:

|  |  |  |
| --- | --- | --- |
| Názov a sídlo | : |  |
|  |  |  |
| V zastúpení | : |  |
| Bankové spojenie | : |  |
| Číslo účtuIBAN | : |  |
| IČO | : |  |
| IČ DPH  | : |  |
| Osoba oprávnená jednať v technických veciach | :  |  |

**Preambula**

Zmluva sa uzatvára s víťazom prieskumu trhu na predmet zákazky v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a Smernice č. 02/2019.

 **I.**

**Účel a povaha zmluvy**

* 1. Účelom tejto zmluvy je upraviť vzájomné vzťahy pri poskytovaní služieb na zabezpečenie odborných prehliadok a odborných skúšok (revízií) elektrických zariadení podľa súčasne platných technických noriem a predpisov.
	2. Poskytovateľ vykonáva služby spojené s odbornými prehliadkami a odbornými skúškami elektrických zariadení na základe predmetu činnosti spoločnosti zapísanej v Obchodnom registri a na základe Oprávnenia vydaného Technickou inšpekciou, a.s. na výkon odborných prehliadok a odborných skúšok vyhradených technických zariadení elektrických vrátane v rozsahu zodpovedajúcemu predmetu zmluvy.

**II.**

**Predmet plnenia**

2.1 Predmetom tejto zmluvy je vykonanie odborných prehliadok a odborných skúšok elektrických zariadení na objektoch Správy mestskej zelene v Košiciach v rozsahu podľa pokynov a požiadaviek objednávateľa.

2.2 Pod pojmom vykonania odborných prehliadok - revízií uvedených v bode 2.1 sa rozumie:

1. nahliadnutie do projektových dokumentácií príslušného zariadenia a predchádzajúcich správ o revíziách za účelom oboznámenia sa s rozsahom zariadenia a posúdenia stavu a zmien,
2. fyzické obhliadky zariadenia,
3. nutné merania a skúšky,
4. záznam zistených skutočností,
5. porovnanie zariadenia s dokumentáciou a záväznými normami STN,
6. vyšpecifikovanie nedostatkov,
7. vypracovanie Správy o odbornej prehliadke a odbornej skúške - revízii,
8. uvedenie možných spôsobov odstránenia závad a záverečného stanoviska revízneho technika v Správe o odbornej prehliadke a odbornej skúške.

2.3 Spôsoby a rozsahy činností vykonávaných počas odborných prehliadok a odborných skúšok (revízií) sa budú riadiť záväznými STN a právnymi predpismi, platnými ku dňu vykonávania prác.

2.4 Zaistenie bezpečnosti osôb a zariadenia počas prác bude v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákonom č. 311/2001 Z. z. Zákonník práce v znení neskorších predpisov, vyhláškou Slovenského úradu bezpečnosti práce č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení, vyhláškou Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

**III.**

**Práva a povinnosti zmluvných strán**

3.1 Poskytovateľ sa zaväzuje vykonať predmet zmluvy v súlade s požiadavkami objednávateľa v rámci tejto zmluvy; zabezpečovať predmet tejto zmluvy vo vlastnom mene a na vlastnú zodpovednosť.

3.2 Poskytovateľ určí zodpovedného zástupcu, ktorý ho bude zastupovať vo vzťahu k objednávateľovi: ..............................

3.3 Objednávateľ umožní poskytovateľovi prístup do jeho priestorov na vykonanie predmetu zmluvy.

3.4 Poskytovateľ zabezpečí všetky meracie prístroje, náradie a materiál, ktoré sú potrebné pre plnenie tejto zmluvy.

3.5 O poskytovaní odborných prehliadok a odborných skúšok (revízií) vyhradených technických zariadení sa poskytovateľ zaväzuje vyhotovovať správy o odbornej prehliadke a odbornej skúške (revízne správy), ktoré predloží objednávateľovi v dvoch výtlačkoch pre každý objekt alebo zariadenie, na ktorom vykonával predmet zmluvy.

3.6 Poskytovateľ sa zaväzuje odborné prehliadky a odborné skúšky vyhradených technických zariadení vykonávať s maximálnou odbornou starostlivosťou a dbať na to, aby nedošlo k poškodeniu majetku objednávateľa.

3.7 Poskytovateľ zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác.

3.8 Objednávateľ sa zaväzuje poskytnúť spolupôsobenie potrebné na riadne plnenie predmetu zmluvy a sprístupniť, resp. zapožičať poskytovateľovi staré revízne správy.

3.9 Reklamácie vád predmetu plnenia tejto zmluvy je objednávateľ povinný oznámiť poskytovateľovi bezodkladne.

3.10 Poskytovateľ sa zaväzuje prípadné vady odstrániť okamžite, najneskôr do 3 dní od uplatnenia reklamácie.

3.11 Zamestnanci poskytovateľa sú povinní odovzdať všetky veci nájdené na miestach výkonu práce určenému zamestnancovi poskytovateľa a súčasne mu oznámiť všetky zistené závady a poškodenia.

3.12 Poskytovateľ sa zaväzuje dodržiavať všeobecné podmienky a zásady v oblasti ochrany pred požiarmi v zmysle zákona NR SR č. 314/2001 Z. z. v platnom znení, ako aj v oblasti  bezpečnosti a ochrany zdravia pri práci v súlade so zákonom NR SR č. 124/2006 Z. z. v platnom znení.

3.13 Objednávateľ zabezpečí sprístupnenie predmetného zariadenia v potrebnom rozsahu a vykoná oboznámenie personálu na predmetných zariadeniach a objektoch s očakávanými službami.

3.14 Po ukončení prác budú zo strany zhotoviteľa zariadenia odovzdané poverenému zamestnancovi objednávateľa.

3.15 Predmet zmluvy bude plnený priebežne, a to podľa cenovej ponuky, ktorá tvorí Prílohu č. 1 k tejto zmluve. V cenovej ponuke sú uvedené záväzné dátumy pri jednotlivých revíziách, ktoré sa poskytovateľ zaväzuje dodržať. Objednávateľ bude poskytovateľovi zadávať čiastkové objednávky.

**IV.**

**Cena a platobné podmienky**

4.1 Cena za predmet tejto zmluvy je dohodnutá zmluvnými stranami a je v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

4.2 Ceny za poskytnutie služby vymedzenej v čl. II. tejto zmluvy budú stanovené na základe prílohy č. 1 tejto zmluvy. V cene sú zahrnuté všetky náklady poskytovateľa.

Celková cena za predmet tejto zmluvy je: 0.000,- € bez DPH

 0.000,- € s DPH

4.3 Cenu za poskytnutie služby uhradí objednávateľ na základe vystavenej faktúry, ktorú zhotoviteľ vystaví po poskytnutí služby a doručí ju objednávateľovi. Lehota splatnosti faktúry je 30 dní odo dňa jej doručenia objednávateľovi. Objednávateľ' si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

4.4 Objednávateľ neposkytuje poskytovateľovi preddavok, ani zálohovú platbu.

4.5 K cene bude pripočítaná DPH podľa platných právnych predpisov.

**V.**

**Povinnosť mlčanlivosti**

* 1. Poskytovateľ vyhlasuje, že zachová mlčanlivosť o všetkých dôverných informáciách objednávateľa, s ktorými sa pri vykonávaní diela zoznámi. Dôvernými informáciami sa rozumejú všetky skutočnosti osobnej alebo obchodnej povahy súvisiace s činnosťou objednávateľa, alebo s jeho zákazníkmi, ktoré nie sú verejne bežne dostupné, a ktoré majú byť podľa zákona alebo podľa vôle objednávateľa utajené. Poskytovateľ sa týmto objednávateľovi zaväzuje, že nikomu neprezradí, nesprístupní ani nikomu nedovolí zmocniť sa vyššie uvedených dôverných informácií, a že tieto informácie nepoužije pre vlastný prospech alebo na akékoľvek iný účel. Túto povinnosť má poskytovateľ aj vtedy, ak zabezpečí vykonávanie diela inou osobou.

 **VI.**

 **Zmluvné sankcie**

* 1. Poskytovateľ je oprávnený požadovať od objednávateľa zaplatenie úroku z omeškania vo výške 0,01 % z fakturovanej sumy za každý i začatý deň omeškania v prípade nezaplatenia faktúry v rámci lehoty splatnosti podľa čl. IV. bod 4.3 zmluvy.
	2. V prípade omeškania poskytovateľa s poskytnutím plnenia jeho záväzku v dohodnutej lehote má objednávateľ právo požadovať od zhotoviteľa zaplatenie zmluvnej pokuty vo výške 10 € za každý deň omeškania s plnením.
	3. Objednávateľ je oprávnený požadovať od poskytovateľa zaplatenie zmluvnej pokuty vo výške 10 € za každú vadu, v prípade nesplnenia povinnosti odstrániť tieto v lehote uvedenej v čl. III bod 3.10 tejto zmluvy.

**VII.**

**Doba trvania zmluvy**

7.1 Táto zmluva sa uzatvára na dobu určitú, a to do 31.12.2021.

7.2 Každá zo zmluvných strán je oprávnená okamžite odstúpiť od zmluvy v prípade, že bude porušená akákoľvek podstatná povinnosť vyplývajúca z tejto zmluvy. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatné povinnosti považovať všetky povinnosti vyplývajúce z tejto zmluvy. Odstúpenie od zmluvy je účinné nasledujúci deň odo dňa doručenia odstúpenia ktoroukoľvek zo zmluvných strán.

7.3 Zmluva môže zaniknúť aj dohodou zmluvných strán.

7.4 Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. Výpovedná doba je jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

**VIII.**

**Záverečné ustanovenia**

8.1 Zmluva je vyhotovená v 2 vyhotoveniach, pričom každá zo zmluvných strán obdrží jedno vyhotovenia.

8.2 Meniť a dopĺňať ustanovenia tejto zmluvy je možné formou dodatkov a to písomnou formou s vyznačením zmien a úprav, so súhlasom oboch strán. Dodatky budú neoddeliteľnou súčasťou tejto zmluvy. Všetky úpravy a zmeny musia byť vyhotovené v 2 vyhotoveniach.

8.3 Pokiaľ v tejto zmluve nie je dojednané iné, riadia sa právne vzťahy zmluvných strán Obchodným zákonníkom.

8.4 Zmluva nadobúda platnosť dňom podpisu obidvoma zmluvnými stranami. Táto zmluva nadobúda účinnosť dňom nasledujúcim po dni jej zverejnenia na webovej stránke objednávateľa www.smsz.sk.

8.5 Zmluvné strany si túto dohodu prečítali, jej obsahu porozumeli a na znak súhlasu podpísali. Svojim podpisom potvrdzujú, že túto uzatvorili dobrovoľne, slobodne, vážne, a že nebola uzatvorená v tiesni ani za nápadne nevýhodných podmienok.

8.6 Neoddeliteľnou súčasťou tejto zmluvy je Príloha č. 1 – Cenová ponuka uchádzača.

 V Košiciach, dňa: V ................................., dňa:

.................................................. ...............................................

 za objednávateľa za poskytovateľa

 Ing. Marta Popríková

 riaditeľka